jkorsvik/nowiki_second_scrape_merged huggingface dataset:
John Henry Lake

John Henry Lake (født 1878, død ukjent) var en amerikansk syklist som deltok i de olympiske leker 1900 i Paris.
Lake kom på tredjeplass på 2000 meter sprint sykling under 1900 i Paris bak Georges Taillandier og Fernand Sanz fra Frankrike. Lake deltok også på distansen 25 kilometer men han fullførte ikke.


== OL-medaljer ==
OL 1900  Paris -  Bronse i sykling, sprint 2000 meter


== Eksterne lenker ==
(en) John Henry Lake – Olympedia 
(en) John Henry Lake – Sports-Reference (OL-resultater – arkivert) 
(en) John Henry Lake – databaseOlympics.com (arkivert) 
(en) John Henry Lake – Cycling Archives
North Carolina Department of Transportation

North Carolina Department of Transportation (NCDOT) er ansvarlig for bygging, vedlikehold og drift av veier, broer og andre transportmetoder, inkludert ferger i den amerikanske delstaten Nord-Carolina.


== Eksterne lenker ==
(en) Offisielt nettsted 
(en) North Carolina Department of Transportation – kategori av bilder, video eller lyd på Commons
Flavio Gioja

Flavio Gioja eller Gioia  var en formentlig sjøfarer og oppfinner (av kompasset) fra Italia tidlig på 1300-tallet. Senere forskning tyder på at en slik person ikke har eksistert, feilaktig «født» i kraft av en kommaplassering. «Informasjonen» om ham stammer fra 1511, med en nedtegnelse på latin som lyder «Amalphi in Campania veteri magnetis usus inventus, a Flavio traditur».Han ble ansett å ha blitt født i republikken Amalfi, og skulle ha virket som los. Han ble gitt æren for oppfinnelse av kompasset. Selv om han ikke har eksistert, er det imidlertid nokså sikkert at kompasset var i bruk av sjøfarere blant annet fra Amalfi ca år 1300, og kan meget vel ha blitt videre utviklet av dem.


== Fotnoter ==


== Eksterne lenker ==
Si trattò soltanto di un errore dovuto ad una virgola (Det var bare en feiltakelse på grunn av et komma) (hos sapere.it, lagret i archive.org)
Julia Bache-Wiig

Julia Bache-Wiig (født 18. august 1984) er en norsk skuespiller.
Bache-Wiig er fra Eivindvik i Gulen og har gått på skuespillerlinja ved Nordisk institutt for scene og studio.
Julia Bache-Wiig har blant annet spilt rollen som 17 år gamle Frida i TV-dramaserien Størst av alt på NRK. I filmen Max Manus spilte hun sykesøsteren Liv som behandlet Max Manus (spilt av Aksel Hennie) på sykehuset, og som senere hjalp ham å rømme. Hun spilte i 2011 i en forestilling om Knutby-saken på Hålogaland Teater i Tromsø.


== Opptredener ==
Film
2006 – Hjerteklipp – Eva (kortfilm)

2008 – Max Manus – Liv, sykepleier

2010 – En ganske snill mann – Silje

2011 – Få meg på for faen – Maria

2012 – To liv – Anne Myrdal

2015 – Kongens nei – Borghild

2017 – Den 12 mann – Hanna GrønnvollTV2007 – Størst av alt – Frida Røst Halvorsen
2015 – Frikjent – Åse Johansen
2015–2018 – The Last Kingdom – Thyra
2018–2019 – Heimebane – Marianne EllingsenScene2011 – Knutby – Sara Svensson – Hålogaland Teater
2011 – En folkefiende – Petra – Hålogaland Teater
2011–2012 – Gutten og Gullfuglen – Gutten – Hålogaland Teater
2012 – Glassmenasjeriet – Laura – Hålogaland Teater
2013 – Byggmester Solness – Hilde Wangel – Teater Ibsen
2013 – Dyveke – Dyveke – Den Nationale Scene
2014 – Båtar på vatnet – Anna som vaksen – Radioteatret
2014 – Kong Lear – Regan – Den Nationale Scene
2014–2015 – Vaffelhjarte – Mamma til Lena – Den Nationale Scene
2015 – Forbrent – Jeanine – Den Nationale Scene2015- presente "Thyra" en The Last Kingdom


== Referanser ==


== Eksterne lenker ==
Offisielt nettsted 
(en) Julia Bache-Wiig på Internet Movie Database 
(sv) Julia Bache-Wiig i Svensk Filmdatabas 
(da) Julia Bache-Wiig på Filmdatabasen 
(da) Julia Bache-Wiig på Scope 
(fr) Julia Bache-Wiig på Allociné 
(en) Julia Bache-Wiig på AllMovie 
(en) Julia Bache-Wiig på AllMovie 
(en) Julia Bache-Wiig hos The Movie Database 
Julia Bache-Wiigs profil hos Sceneweb
«Ikkje heilt som Julia» – Omtale i avisa Nordhordland
Federal Aviation Administration

Federal Aviation Administration (FAA) er det amerikanske luftfartstilsynet som hører inn under United States Department of Transportation. Det regulerer og overvåker alle aspekter av sivil luftfart i USA. Loven Federal Aviation Act of 1958 opprettet etaten under navnet Federal Aviation Agency. Det nåværende navnet ble tatt i bruk i 1967 da det kom inn under United States Department of Transportation.


== Eksterne lenker ==
(en) Offisielt nettsted 
(en) Federal Aviation Administration – kategori av bilder, video eller lyd på Commons
Trygve Thorsen (kunstner)

Det finnes artikler om flere Trygve Thorsen.Anders Trygve Wittenstrøm Stålhandske Thorsen, (født 15. januar 1892 i Barbu, død 24. oktober 1965 i Arendal) var en norsk billedhugger.  Faren, Theodor Thorsen, var seilskuteskipper, mens moren Christina, var født i Sverige. Familien flyttet til Narvik i 1902, der faren etablerte eget firma som agent innen shipping. 
I 1907 begynte han i fotograflære i Narvik, året etter ble han elev ved Den kongelige Tegneskole i Kristiania. I 1910 og 1911 var han elev ved Kunstakademiet, deretter fulgte studier i Tyskland og Italia. Han debuterte på Høstutstillingen i 1912. Gift med kabaretskuespiller Botten (Ingeborg Bergit) Soot, og de fikk i 1920 datteren Berit Soot Thorsen. Ekteskapet ble oppløst et par år senere.
1924 giftet han seg med Borghild Mosling fra Narvik. Etter å ha blitt enkemann i 1960 flyttet Thorsen i 1963 tilbake til Arendal. Etter kort tid ble han syk og døde, 72 år gammel. Begravet på familiegravstedet ved Barbu kirkegård. 
Som billedhugger arbeidet Thorsen i en naturalistisk stil. 


== Verker ==
Rallarmonumentet i Narvik. Avduket av kong Olav V 17. juli 1959. Brukes som logo i forbindelse med Vinterfestuka.
Byste Hulda Garborg, i Det Norske Teater.
Byste Ole Olsen (komponist), på Vår Frelsers gravlund.
Byste overlege Sigurd Dahlstrøm, på Ullevål sykehus.
Byste statsminister Gunnar Knudsen, i Stortinget.
Byste Joseph Stockinger, utført i gips 1927 for Arendal Turnforening, støpt i bronse og avduket på Kanalplassen i Arendal 17. mai 2000.
Relieff Bjørnstjerne Bjørnson og Karoline Bjørnson på Aulestad.
Skulptur Lekende barn, i dag i byparken i Narvik, sto lenge utenfor Kunstnernes hus i Oslo.
Skulptur av jente (datteren Berit), innkjøpt av dronning Maud og plassert på slottet.


== Referanser ==


== Litteratur ==
Øyvind Rosenvinge: Trygve Thorsen. Bildehuggeren fra Barbu. I Sånn var det 2007.
Arne Harald Hansen: [Trygve Thorsen.] Artikkel i Årbok for Ofoten Museum 2004.
Visnes Kalk

Visnes Kalk AS er et bergverk på Visnes på Eide på Nordmøre. Bedriften eier og driver et dagbrudd der det tas ut marmor.
Visnes kalk eksporterer blokker av marmor til prydstein og foredler den krystallinske marmoren til spesielle tunge og hvite produkter.
Iver Rasmussen Eide startet uttak av marmor fra Visnes til blokkproduksjon i 1904. Bedriften drives i dag av hans etterkommere. I dag går produksjonen utelukkende til spesialråstoff for annen industri som malt, ren og hvit kalk.


== Eksterne lenker ==
Hjemmeside
Europavei 18

Europavei 18 (E18) starter i Craigavon i Nord-Irland og har sitt endepunkt i St. Petersburg i Russland. Underveis er den innom Skottland, England, Norge, Sverige og Finland. Veiens lengde er rundt 1 890 km.
Trasé fastlagt av UNECE: Craigavon – Belfast – Larne ... Stranraer – Gretna – Carlisle – Newcastle ... Kristiansand – Oslo – Örebro – Arboga – Västerås – Stockholm/Kapellskär ... Mariehamn ... Åbo/Nådendal – Helsingfors – Vaalimaa – St. Petersburg. Etter det gamle nummersystemet fra 1950 gikk E18 mellom Stavanger og Stockholm, strekningen mellom Kristiansand og Stockholm var den samme som dagens trasé.Mellom Storbritannia og Norge er det ingen fergeforbindelse.


== Knutepunkter ==


== Alternative veier ==
Det finnes alternative veier for å reise fra et sted langs veien til et annet. 

Porsgrunn – Drammen: 32Fylkesvei 32 via Skien, 9 km kortere.
Drammen – Ski: Europavei 134 via Drøbak, 15 km kortere.
Örebro – Stockholm/Solna (kryss med E4):  via Södertälje, 1 km kortere, men det er ofte køproblemer i Stockholm. Derimot kan E20 brukes til Stockholm sentrum, 10 km kortere.
Newcastle – Kristiansand: fergen Newcastle – Amsterdam (16 timer) og Hirtshals – Kristiansand (4 timer, E39) pluss 990 km vei.


== Se også ==
Europavei 18 (Agder)
Europavei 18 (Vestfold og Telemark)
Europavei 18 (Viken)
Europavei 18 (Oslo)


== Referanser ==


== Eksterne lenker ==
(en) E18 – kategori av bilder, video eller lyd på Commons 
European Agreement on Main International Traffic Arteries (AGR) 14 mars 2008 (PDF, offisiell E-veiliste begynner på s. 14)
UNECEs oversiktskart over alle europaveiene
Wang Beixing

Wang Beixing (kinesisk: 王北星, født 10. mars 1985 i Harbin) er en kinesisk skøyteløper.
Beixing Wang er spesialist på de korte distansene 500 og 1000 meter. Hun ble lenge trent av den tidligere canadiske skøyteløperen Kevin Overland, men fra tidlig 2013 går hun på skøyteakademiet i Inzell og trenes av Jeremy Wotherspoon.
Beixing Wangs gjennombrudd kom i 2004–2005-sesongen da hun flere ganger vant B-gruppen i verdenscupen og rykket opp til A-gruppen. 
I årene 2005, 2007 og 2008 tok hun sølv på 500 meter i VM enkeltdistanser. I 2009 vant hun sprint-VM som første kinesiske kvinne siden Ye Qiaobo i 1993.


== Personlige rekorder ==


== Referanser ==


== Eksterne lenker ==
(en) Wang Beixing – Olympics.com 
(en) Wang Beixing – Olympic.org 
(en) Wang Beixing – Olympedia 
(en) Wang Beixing – Sports-Reference (OL-resultater – arkivert) 
(cn) Wang Beixing – Kinas olympiske komité 
(en) Wang Beixing – Speedskatingbase.eu 
(en) Wang Beixing – SpeedSkatingNews.info 
(en) Wang Beixing – SpeedSkatingStats.com 
(en) Wang Beixing – TheSports.org 
«Athletes : Beixing Wang». Sochi2014.com. 4. juli 2014. Arkivert fra originalen 4. juli 2014. Besøkt 27. august 2015. 
Om Beixing Wang på SkateResults.com
Svartbukstormsvale

Svartbukstormsvale (Fregetta tropica) er en pelagisk overflatebeitende sjøfugl i oseansvalefamilien (Oceanitidae). Arten består som to underarter og har størst sirkumpolar utbredelse på den sørlige halvkule, men frekventerer også nordover til tropisk sone i de store havene.


== Biologi ==
Svartbukstormsvaler blir 19,5–21 cm lange og veier 43–63 g, mens vingespennet utgjør 43–46 cm. Fjærdrakten er nesten sort med hvitt i flankene og buken og på oversiden i et felt ved halerota.


== Inndeling ==
Inndelingen følger Birds of the World og er i henhold til Winkler, Billerman & Lovette (2020). Norske navn på artene følger Norsk navnekomité for fugl (NNKF) og er i henhold til Syvertsen et al. (2008, 2017, 2020).

Procellariiformes, stormfugler
Oceanitidae, oseansvalefamilien
Oceanites, 3 arter
Garrodia, monotypisk
Pelagodroma, monotypisk
Fregetta, 3 arter
F. grallaria, hvitbukstormsvale
F. maoriana, maoristormsvale
F. tropica, svartbukstormsvale
F. t. tropica (nominatformen), hekker på sirkumpolare øyer i sør; frekventerer nordover til tropisk sone i de store havene
F. t. melanoleuca, hekker på Tristan da Cunha og Gough Island
Nesofregetta, monotypisk


== Referanser ==


== Eksterne lenker ==
(en) Svartbukstormsvale – oversikt og omtale av artene i WORMS-databasen 
(en) Svartbukstormsvale i Global Biodiversity Information Facility 
(no) Svartbukstormsvale hos Artsdatabanken 
(en) Svartbukstormsvale hos ITIS 
(en) Svartbukstormsvale hos NCBI 
(en) Kategori:Fregetta tropica – bilder, video eller lyd på Wikimedia Commons 
Fregetta tropica – detaljert informasjon på Wikispecies 
BirdLife Internationals side om Svartbukstormsvale
Kjempebison

Kjempebison (Bison latifrons) er en utryddet art av bison som levde i Nord-Amerika i pleistocen. Den kunne bli 2,5 meter høy over skuldrene, og hadde horn som tilsammen var 2 meter lange.


== Eksterne lenker ==
(en) Kjempebison i Encyclopedia of Life 
(en) Kjempebison i Global Biodiversity Information Facility 
(en) Kjempebison hos Fossilworks 
(en) Kategori:Bison latifrons – bilder, video eller lyd på Wikimedia Commons 
Bison latifrons – detaljert informasjon på Wikispecies
Etiopias kvinnelandslag i fotball

Etiopias kvinnelandslag i fotball representerer Etiopia i internasjonal fotball.
På tross av at Etiopia var en av de tre grunnleggende medlemmene av CAF, har kvinnelandslaget bare vært aktive i Afrikamesterskapet siden kvalifiseringen til mesterskapet i 2002. Etiopia kom til mesterskapet, men endte sist i sin kvalifiseringsgruppe. I neste mesterskap gikk det mye bedre. Etiopia kvalifiserte seg uten problemer, og kom på andreplass i sin innledende pulje på bekostning av Zimbabwe og et usedvanlig blekt Sør-Afrika. I semifinalen ble det tap for Nigeria, og i bronsefinalen ble det tap etter straffesparkkonkurranse. Denne fjerdeplassen er Etiopias beste plassering i mesterskapssammenheng for kvinner. Etiopia stilte ikke med lag til Afrikamesterskapet i 2006 eller 2008, og i kvalifiseringen til OL 2008 kom Etiopia til siste hinder, gruppespillet, der de trakk seg da de kom i gruppe med Nigeria, Ghana og Sør-Afrika. 
Etter å ha blitt suspendert av FIFA mellom 29. juli 2008 og 18. juli 2009, var Etiopia tilbake i Afrikamesterskapet 2010, men røk ut med 2–4 sammenlagt mot mindre meritterte Tanzania.


== Noter ==
Steppebison

Steppebison eller steppevisent (Bison priscus) var en bison som eksisterte i Europa, Sentral-Asia, Beringia og Nord-Amerika i kvartær. Den utviklet seg antageligvis i Sør-Asia, hvilket tilsier at den oppsto omtrent samtidig med og i samme område som uroksen.
Steppevisenten ble utryddet utryddet sent i pleistocen, og ble erstattet i Europa av den moderne visenten, og i Amerika av arter som skulle kulminere i dagens amerikanske bison Steppevisenten var over to meter høy og lignet på dagens moderne art. Tuppen på hornene var en meter fra hverandre, da hvert av dem var ca. en halv meter.
Steppevisent er i noen tilfeller avbildet i hulemalerier.


== Eksterne lenker ==
(en) steppebison i Encyclopedia of Life 
(en) steppebison i Global Biodiversity Information Facility 
(en) steppebison hos Fossilworks 
(en) steppebison hos NCBI 
(en) Kategori:Bison priscus – bilder, video eller lyd på Wikimedia Commons 
Bison priscus – detaljert informasjon på Wikispecies
Harald Agdekonge

Harald Agdekonge var en legendarisk småkonge i Agder og Sør-Rogaland. Han var far av Vikar Haraldsson som ifølge Gautreks saga grunnla et maktsenter på sørvestlandet i Norge.
Harald ble drept av Hertjov av Hordaland da hans kongsgård ble herjet, og Hertjov tok hans sønn og stesønn som gisler og tok makten på Agder. 
Harald Agdekonge nevnes hovedsakelig i Gautreks saga som far til Vikar, og gjennom Vikar blir helten Starkad introdusert. Starkad var fostersønn av Harald. Senere kom Vikar og Starkad tilbake og hevnet Harald.
I Halvs saga og halvsrekkene og Hvordan Norge ble bygd blir Vikars far kalt for «Alrek Hordakonge». Landnåmaboka nevner «Harald Agdekonge» som Vikars far. Også kvadet «Vikarsbolk» i Gautreks saga lar Vikar være en sønn av Harald Agdekonge. Historikeren Peter Andreas Munch i første bind av Det norsk folks liv og historie (1852–1859) vurderer det som mest trolig at Vikar er sønn av Harald. Han betviler eksistensen til «Alrek Hordekonge». Halvs saga, som Munch ellers betrakter som troverdig, konsentrerer seg om Halvs ætt og nevner bare Vikar i forbifarten. Munch tillegger «Vikarsbolken» som lagt i munnen på Starkad og Landnåmabok større sannhetsverdi.


== Referanser ==
Prosjekt Innlandsuniversitetet

Prosjekt Innlandsuniversitetet var et samarbeidsprosjekt mellom Høgskolen i Gjøvik, Høgskolen i Hedmark, Høgskolen i Lillehammer, Hedmark fylkeskommune og Oppland fylkeskommune om å skape et nytt universitet i Norge, Universitetet i Innlandet. Målet med prosjektet var å kunne sende søknad om universitetsstatus innen 1. januar 2012. Denne datoen ble senere utsatt. Målet deretter var å slå sammen de tre høgskolene til én, for så å bli et universitet 1. januar 2015.
Prosjektet ble finansiert av de tre høgskolene, de to fylkeskommunene, enkelte kommuner i regionen, Eidsiva Energi og Hamar Energi Holding AS. Totalt var det skutt inn i overkant av 183 millioner kroner, som ble samlet i Kompetanse-, Universitets- og Forskningsfondet for Innlandet AS (KUF-fondet). Fondet hadde som mål å få på plass en fondskapital på 300 millioner kroner.
27. juni 2012 ble prosjektet avsluttet, da høgskolene ikke ble enige om organiseringen. I februar 2013 ble likevel diskusjonene tatt opp igjen, da uten Høgskolen i Hedmark, om å få etablert et universitet i Oppland.Etter at det i 2015 ble bestemt at Høgskolen i Gjøvik skal inngå i NTNU fra 1. januar 2016, var et universitet i Innlandet, slik det opprinnelig var tenkt, ikke lenger aktuelt.
Etter fusjonen mellom Høgskolen i Hedmark og Høgskolen i Lillehammer til Høgskolen i Innlandet 1. januar 2017, ble imidletid tanken om et innlandsuniversitet gjenopptatt. Søknad om universitetsstatus ble overlevert NOKUT 17. desember 2018. 


== Referanser ==


== Eksterne lenker ==
Prosjekt Innlandsuniversitetet
Stormakt

Stormakt er en betegnelse på et land som har mulighet til å øve innflytelse over andre land i sterk grad. Tradisjonelle stormakter har sterk økonomisk, militær og politisk makt.


== Bakgrunn ==
Begrepet stormakt oppstod under Wienerkongressen i 1815. De opprinnelige landene som ble regnet som stormakter var hoveddeltagerne på Wienerkongressen: Storbritannia, Østerrike (Habsburgerriket), Preussen, Frankrike og Russland. I historisk litteratur bruker man også begrepet stormakt om stater i tidligere epoker, selv om begrepet ikke var kjent da.
Over tid endret maktforholdene seg: Storbritannia og Preussen (som del av den nye nasjonalstaten Tyskland) opplevde fortsatt økt økonomisk og politisk makt, mens andre, som Russland og Østerrike-Ungarn, langsomt stagnerte. Samtidig stod andre land frem som nye stormakter, blant dem Japan etter Meijirestaurasjonen og USA etter den amerikanske borgerkrigen, begge land som hadde spilt en liten rolle i 1815. Ved inngangen til det 20. århundre bestod stormaktene av de fem opprinnelige kongressmaktene fra 1815 i tillegg til Italia, Japan og USA.
Endringer i internasjonale maktforhold har siden skjedd som følge av store konflikter. Etter de to verdenskrigene har begrepet stormakt til dels blitt erstattet av andre klassifikasjoner. Begrepet supermakt ble under den kalde krigen brukt om USA og Sovjetunionen, og har siden 1989–1990 kun blitt brukt om USA.
De statene som i dag gjerne beskrives som stormakter er USA, Japan, Tyskland, Frankrike, Storbritannia, Russland og Folkerepublikken Kina. Dette bygger bl.a. på landenes økonomiske tyngde, militære styrke og politiske innflytelse gjennom organisasjoner som FN, G7 (engelsk: Group of Seven) og EU.


== Eksterne lenker ==
«The return to great-power rivalry was inevitable», Thomas Wright, i The Atlantic
«Paul Kennedy, “Great Powers, Global Trends and International Instruments"», professor Paul Kennedy, Yale University, video på Youtube
Wanaka

Wanaka er en by i den sentrale Otago-regionen på Sørøya av New Zealand. Byen ligger i sørenden av innsjøen Lake Wanaka, tilstøtende til utløpet av innsjøen til elven Clutha River. Det er en veg til nasjonalparken Mount Aspiring nasjonalpark. Wanaka er hovedsakelig en fritidsby, men har både sommer- og vintersesonger og er basert rundt en rekke fritidsaktiviteter utendørs. På grunn av den voksende turismen og det økende antallet av pensjonister har det vært en voldsom vekst i bebyggelsen, opp til femti prosent de siste ti årene.
Byen er en del av distriktet Queenstown-Lakes og ble først bosatt i løpet av gullrushet på 1800-tallet.


== Eksterne lenker ==
(en) Wānaka – kategori av bilder, video eller lyd på Commons
Antropogoni

Antropogoni er et mytologisk begrep som viser til religiøse fortellinger eller myter om hvordan menneskene ble skapt og deres avstamming.
Eksempler på slike myter er Adam og Eva fra Bibelen, og Ask og Embla fra norrøn mytologi.


== Se også ==
Kosmogoni
Teogoni
Etiologi
Eskatologi


== Litteratur ==
Baker, Douglas M.: Anthropogony: The Esoteric Origin of Man (1975)
Venezuelas kvinnelandslag i fotball

Venezuelas kvinnelandslag i fotball representerer Venezuela i internasjonal fotball. Ettersom Venezuela ikke har lykkes å kvalifisere seg til VM eller De panamerikanske leker, er deres innsats som oftest begrenset til deltakelse i Sudamericano Femenino. Dette arrangeres bare hvert fjerde år, så det hender ofte at Venezuela forsvinner fra FIFA-rankingen. Per desember 2008 er Venezuela ikke med på rankingen, men poengsummen ville ha gitt dem en 84.-plass, og en nest sisteplass i CONMEBOL dersom alle lag hadde telt med.
Venezuela har deltatt i Søramerikamesterskapet siden det første, der bare to andre lag deltok. Venezuela kom riktignok sist, men det ga engang en tredjeplass. Den eneste gangen Venezuela ikke deltok var i Sudamericano Femenino 1995. I de to påfølgende mesterskapene endte Venezuela sist i sine grupper, men i 2006-mesterskapet kom Venezuela på tredjeplass i gruppen, og unngikk stygge tap, bortsett fra 1-6 mot Brasil.
Venezuelas kvinnelandslag forbedret seg samtidig som herrelandslaget, og omtrent samtidig som fotball fikk større popularitet. Venezuelansk fotball har, som i Den dominikanske republikk, lenge stått i skyggen av baseball. For kvinner har også volleyball hatt høyere prioritet lenge.


== Noter ==


== Eksterne lenker ==
Venezuelas Fotballforbunds hjemmeside (spansk – og lite om kvinnelandslaget)
Tauklatring

Tauklatring er en sport der konkurrenter prøver å klatre opp et hengende tau med bare hendene. Tauklatring praktiseres regelmessig ved World Police and Fire Games, og nyter en renessanse i Frankrike, der konkurranser holdes i kjøpesentre. Entusiaster i Tsjekkia blåste nytt liv i sporten i 1993, og arrangerer nå både lokale og nasjonale konkurranser.


== Historie ==
Tauklatring var tidligere en olympisk øvelse, men ble fjernet etter lekene i 1932. I moderne olympiader arrangert i USA klatret konkurrentene opp et 25 fot (7,62m) tau, men da de ble arrangert i Europa ble et 8m (26,3 fot) tau brukt. I nesten alle konkurranser ble utøvere bedømt ut ifra hastighet, fra sittende stilling på gulvet og med bare bruk av hendene. Men i OL i 1896 ble de rangert ut ifra både tid og stil. I alle etterfølgende OL, fram til lekene i 1932, ble konkurrentene vurdert kun etter hvor lang tid de brukte.
Hvallus

Hvallus (Cyamus boopis, eller også kalt: Paracyamus boopis) er en art i familien Cyamidae, innenfor den store gruppen av Caprelloidea, som i bredere forstand inngår i gruppen amfipoder (amfipoder). De er relativt nært beslektet med gruppen spøkelseskreps.
Den er fastsittende på huden til knølhval hvor den lever som parasitt. Larvene er planktoniske.
Siden de lever som snyltedyr på hvalen, er kroppen flattrykket, bakkroppen (abdomen) er nesten helt borte, og de tre bakre parene av lemmer har kraftige klør som den holder seg fast i hvalens hud med. Antenne på hodet er meget korte mens kjevene (mandiblene) er svært kraftige til å rive løs biter av huden fra hvalen.


== Referanser ==


== Eksterne lenker ==
(en) hvallus – oversikt og omtale av artene i WORMS-databasen 
(en) hvallus i Global Biodiversity Information Facility 
(no) hvallus hos Artsdatabanken 
(sv) hvallus hos Dyntaxa 
(en) hvallus hos ITIS 
(en) hvallus hos NCBI 
(en) Kategori:Cyamus boopis – bilder, video eller lyd på Wikimedia Commons 
(en) Cyamus boopis – galleri av bilder, video eller lyd på Wikimedia Commons 
Cyamus boopis – detaljert informasjon på Wikispecies 
Bilder av hvallus - Digitalt museum, besøkt 15. mars 2014.
Furuno

Furuno Electric Co., Ltd., er en japansk produsent av maritim elektronikk, spesielt ekkolodd-, radar-, radio-, sonar og GPS-utstyr.
Hovedkontoret ligger i Nishinomiya i Hyogo prefektur; etablert 1955, Børsnotert i 1982, cirka 1200 medarbeidere.
Utvikler også utstyr til medisinsk bruk og landmåling.


== Eksterne lenker ==
(en) Offisielt nettsted 
(en) Furuno – kategori av bilder, video eller lyd på Commons 
Furuno Norge AS